CELEX: 62009TN0491
Language: mt
Date: 2009-12-03 00:00:00
Title: Kawża T-491/09: Rikors ippreżentat fit- 3 ta' Diċembru 2009 — Spanja vs Il-Kummissjoni

13.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 37/44
            
         Rikors ippreżentat fit-3 ta' Diċembru 2009 — Spanja vs Il-Kummissjoni
   (Kawża T-491/09)
   2010/C 37/62
   Lingwa tal-kawża: L-Ispanjol
   
      Partijiet
   
   
      Rikorrent: Ir-Renju ta’ Spanja (rappreżentant: M. Muñoz Pérez)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-Deċiżjoni 2009/721/KE tal-Kummissjoni tal-24 ta’ Settembru 2009 li teskludi mill-finanzjament Komunitarju ċerta nefqa mġarrba mill-Istati Membri taħt it-Taqsima ta’ Garanzija ta’ Fond Agrikolu Ewropew dwar Gwida u Garanzija (FAEGG), il-Fond Agrikolu Ewropew ta’ Garanzija (FAEG) u l-Fond Agrikolu Ewropew għall-Iżvilupp Rurali (l-FAEŻR), fil-parti tagħha li hija s-suġġett ta’ dan ir-rikors, u
            
         
               —
            
            
               tikkundanna l-istituzzjoni konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent isostni l-motivi segwenti:
   
               (1)
            
            
               ksur, għal dak li jikkonċerna l-korrezzjoni finanzjarja li tikkorrispondi għall-għajnuna għall-produzzjoni taż-żejt taż-żebbuġa, tal-Artikolu 7(4) tar-Regolament Nru 1258/1999 (1) u tal-Artikolu 31(1) tar-Regolament Nru 1290/2005 (2), peress li d-deċiżjoni kkontestata tapplika dawn id-dispożizzjonijiet għal sitwazzjoni li fiha m’hemmx lok li dan isir, fid-dawl tal-insuffiċjenza tal-irregolaritajiet allegati invokati mill-Kummissjoni sabiex jiġġustifikaw il-korrezzjoni finanzjarja deċiża;
            
         
               (2)
            
            
               ineżistenza, għal dak li jikkonċerna l-korrezzjoni finanzjarja dwar l-għajnuna għall-primjums għan-nagħaġ u mogħoż, tal-irregolaritajiet invokati mill-Kummissjoni, li timplika li d-deċiżjoni kkontestata kisret l-Artikolu 7(4) tar-Regolament Nru 1258/1999 u l-Artikolu 31(1) tar-Regolament Nru 1290/2005, billi applikathom għal sitwazzjoni li fiha ma kienx hemm lok li dan isir. F’dan ir-rigward, ir-rikorrent isostni li l-verifiki fil-post twettqu matul il-perijodu ta’ żamma, skont l-Artikolu 24(2) tar-Regolament Nru 2419/2001 (3), u li l-problemi allegati mill-Kummissjoni fir-rigward tar-reġistri tal-irziezet u tan-nuqqas ta’ osservazzjonijiet ta’ spetturi fuq ir-reġistri mhux aġġornati ma jaffettwawx id-determinazzjoni tan-numru ta’ annimali eliġibbli għal sussidji tar-razzett matul il-perijodu ta’ żamma kollu.
            
         
      (1)  Ir-Regolament tal-Kunsill (KE) Nru 1258/1999 tas-17 ta’ Mejju 1999 dwar il-finanzjament tal-politika komuni agrikola (ĠU L 160, p. 103).
   
      (2)  Ir-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-politika komuni agrikola (ĠU L 209, p.1).
   
      (3)  Ir-Regolament tal-Kummissjoni (KE) Nru 2419/2001 tal-11 ta’ Diċembru tal-2001 li jistabbilixxi regoli dettaljati għall-applikazzjoni tal-amministrazzjoni integrata u s-sistema ta' kontroll għal ċerti skemi ta’ għajnuna tal-Komunità permezz tar-Regolament tal-Kunsill (KE) Nru 3508/92 (ĠU L 327, p.11).